31999R2419
L 291/25
JURNALUL OFÍCIAL AL UNIUNII EUROPENE
REGULAMENTUL (CE) NR. 2419/1999 AL COMISIEI
din 12 noiembrie 1999
de completare a anexei la Regulamentul (CE) nr. 2301/97 privind introducerea anumitor denumiri în „Registrul atestatelor de specificitate” prevăzut de Regulamentul (CEE) nr. 2082/92 al Consiliului privind atestatele de specificitate pentru produse agricole și alimentare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2082/92 al Consiliului din 14 iulie 1992 privind atestatele de specificitate pentru produse agricole și alimentare (1), în special articolul 9 alineatul (1),
întrucât:
(1)
În conformitate cu articolul 7 din Regulamentul (CEE) nr. 2082/92, Spania a înaintat Comisiei o cerere pentru înregistrarea unei denumiri în Registrul de atestate de specificitate.
(2)
Mențiunea „specialitate tradițională garantată” poate fi utilizată numai cu denumirile înregistrate în registrul respectiv.
(3)
În temeiul articolului 8 din regulamentul menționat a fost trimisă Comisiei o declarație de opoziție după publicarea în Jurnalul Oficial al Comunităților Europene (2) a denumirii prevăzute în anexa la prezentul regulament, dar opoziția a fost retrasă după furnizarea explicațiilor corespunzătoare. Termenul „Serrano” este considerat specific prin el însuși în concordanță cu prima liniuță din articolul 5 alineatul (1) din Regulamentul (CEE) nr. 2082/92, cu alte cuvinte este intraductibil. Prin urmare, el trebuie utilizat ca atare. În plus, termenul „Serrano” este înregistrat fără a se aduce atingere utilizării termenului „munte”. Nu există nici un conflict între cei doi termeni.
(4)
În consecință, denumirea prevăzută în anexă ar trebui introdusă în Registrul de atestate de specificitate și, prin aceasta, protejată ca specialitate tradițională garantată în cadrul Comunității în temeiul articolului 13 alineatul (2) din Regulamentul (CEE) nr. 2082/92. Aceasta înseamnă că denumirea poate fi folosită numai dacă se respectă caietul de sarcini. Cu toate acestea, trebuie permisă o perioadă de tranziție de trei luni pentru epuizarea stocurilor de produs care nu respectă caietul de sarcini.
(5)
Anexa la prezentul regulament completează anexa la Regulamentul (CE) nr. 2301/97 al Comisiei (3), astfel cum a fost modificat ultima dată de Regulamentul (CE) nr. 2527/98 (4),
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 2301/97 se completează cu denumirea care figurează în anexa la prezentul regulament și se introduce în Registrul de atestate de specificitate prevăzut de articolul 9 alineatul (1) din Regulamentul (CEE) nr. 2082/92.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Se aplică de la 1 martie 2000.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 12 noiembrie 1999.